TheMarker CafeHedaעל ארה"ב, אמריקאים ומה שביניהם... " מרתה כהן - איך הפכתי במקרה למרגלת"
במסגרת פסטיבל הסרטים בחיפה, התקיים אתמול מפגש מרתק עם מארת הופנונג -כהן, מרגלת יהודיה בתקופת מלה"ע ה2. במשך כ60 שנה , רק מעטים הכירו מקטעים מעברה, אך סיפורה השלם לא סופר, עד שהחליטה לכתוב אותו בעצמה. והספר התגלגל לסרט -" מרתה כהן - איך הפכתי במקרה למרגלת", סרט שהבכורה שלו התקיימה אמש במסגרת הפסטיבל ובנוכחותה של הגיבורה הראשית, מארת ( הדגישה ששמה אינו מרתה), שכל מילה שהיא מוציאה מפיה, הינה בגדר של פנינה .
מארת הופנונג נולדה ב1920, במץ, צרפת, כאחת משבעת ילדיה של משפחה יהודית אורתודוקסית . לאבא היה עסק של צילום והילדים גדלו ברווחה ובטוב. בבית דיברו גרמנית וצרפתית, עובדה בעלת משמעות להשתלשלות העתידית של הסיפור. עם הכיבוש הנאצי של חלקים מצרפת, היהודים נאלצו לחפש לעצמם מקום בטוח יותר. משפחת הופנונג ברחה לעיירה פואטייה, אז עדיין באזור החופשי. אלא שהמלחמה נמשכת והגרמנים כובשים עוד ועוד שטחים צרפתיים. אחת מאחיותיה של מארת , סטודנטית לרפואה, שניסתה יחד עם מארת להבריח יהודים לאיזורים בטוחים יותר, נתפסת מוצאת את מותה או באושוויץ או בדרך לשם - סופה אינו ידוע בוודאות.
מארת מתחילה ללמוד בבי"ס לאחיות, מתאהבת בסטודנט צרפתי לרפואה שמוכן להתגייר כדי להינשא לה, אך הגרמנים הורגים אותו משום שהיה פעיל במחתרת ( הרזיסטאנס). מותו , מוסיף עוד נדבך של עצבות נוראה ומארת מחליטה שגם היא רוצה להתגייס ולהלחם בנאצים. מספר ניסיונות שלה להתקבל לצבא צרפת החופשית נדחים, ראו בה ילדה (קומתה קטנה מאד) , אך בסופו של דבר היא מתקבלת ולאחר מאמצים מצליחה לחצות את הגבול לגרמניה, ליד שאופהאוזן, בשוויץ. שם, היא מתחזה לאחות גרמניה- השפה הייתה שגורה היטב בפיה וקולטת מידע צבאי חיוני ביותר, אותו היא מעבירה אל הצרפתים.התקופה הייתה כבר לקראת סוף המלחמה - סוף 1944-ראשית 1945. ישנם היסטוריונים הטוענים כי המידע שהעבירה, קיצר את המלחמה במספר שבועות. מידע זה נגע בשתי נקודות חשובות - מתי הגרמנים יפנו את קו זיגפריד, שהיה מצוי צפונית לפרייבורג והיכן שרידיו של הצבא הנאצי עורכים מארב ביער השחור. על תרומתה קיבלה מדליות רבות, כולל צלב המלחמה ( צרפת) -1945, אבירת לגיון הכבוד ועוד.
ב1956 , עת למדה בג'נבה פגשה סטודנט אמריקאי לרפואה, מייג'ור כהן ,צעיר ממנה ב7 שנים, שהפך למומחה בתחום המח. הם התחתנו ומארת עבדה כאסיסטנטית שלו. עם היציאה לגמלאות ופרסום הסיפור שלה, מארת מוזמנת לתת הרצאות בכל העולם, היוצרות התהפכו ובעלה הפך לאסיסטנט שלה, כשהוא מלווה אותה לכל מקום ומסייע לה.
תודה רבה עמוס, אכן, שמרה את הסיפור לעצמה עד לא כ"כ מזמן. חוויה לשמוע אותה !
תודה על השיתוף, הדה.
זו פעם ראשונה שאני שומע על המרגלת היהודייה הזאת.
היו לה חיים לא פשוטים.